Ծնվել է Լենինականում (այժմ` Գյումրի): 1941թ. ավարտել է Երևանի Փ.Թերլեմեզյանի անվան գեղարվեստի պետական ուսումնարանը: 1944-49թթ աշխատել է Ստեփանավանի թատրոնում` որպես գլխավոր նկարիչ: 1955թ. ավարտել է Երևանի գեղարվեստաթատերական ինստիտուտը: 1964թ-ից բնակվել և աշխատել է Լենինգրադում (այժմ` Սանկտ Պետերբուրգ), որտեղ աշխատել է «Լենֆիլմ» կինոստուդիայում: Եղել է ավելի քան 20 ֆիլմերի բեմադրող նկարիչը` «Մոր սիրտը» (1957թ.), «Սիրտն է երգում» (1957թ.), «Իմ սիրելի հայրիկ» (1970թ.), «Ժայռը» (1973թ.), «Կրեչինսկու հարսանիքը» (1974թ.), «Հետադարձ կապ» (1977թ.), «Ամառային ճանապարհորդություն դեպի ծով» (1979թ.) և այլն: Նկարահանվել է «Երեք անգամ սիրո մասին» (1981թ.) և «Ձայն» (1986թ.) ֆիլմերում: Մահացել է Լենինգրադում: